Breithiúnas na Cúirte Ginearálta an 23 Deireadh Fómhair 2024 – Keserű Művek v an tAontas Eorpach
(Cás T-519/23)1
(Dliteanas neamhchonarthach – Fáil agus seilbh arm a rialú – Treoir Cur Chun Feidhme (AE) 2019/69 – Nasc cúisíoch – An coincheap ‘arm tine’ – An coincheap ‘airm rabhaidh agus chomhartha’)
Teanga an cháis: an Ungáiris
Páirtithe
Iarratasóir: Keserű Művek Fegyvergyár Kft. (Búdaipeist, an Ungáir) (ionadaí: A. Grád, Dlíodóir)
Cosantóir: An tAontas Eorpach (ionadaithe: K. Talabér-Ritz agus R. Tricot, Gníomhairí)
Idiragraí, mar thaca leis an gcosantóir: Poblacht na Fraince (ionadaithe: B. Fodda, R. Bénard agus O. Duprat-Mazaré, Gníomhairí)
Ábhar
Lena chaingean faoi Airteagal 268 CFAE agus an dara mír d’Airteagal 340 CFAE, iarrann an t-iarratasóir cúiteamh as an damáiste a d’fhulaing sé mar thoradh ar ghlacadh Threoir Cur Chun Feidhme (AE) 2019/69 an 16 Eanáir 2019 lena leagtar síos sonraíochtaí teicniúla le haghaidh hairm rabhaidh agus chomhartha de bhun Threoir 91/477/CEE ón gComhairle maidir le fáil agus seilbh arm a rialú (IO 2019 L 15, lch. 22).
An chuid oibríochtúil
Diúltaítear don chaingean.
Ordaítear do Keserű Művek Fegyvergyár Kft. a chostais féin a íoc chomh maith leis na costais arna dtabhú ag an Aontas Eorpach, dá ndéanann an Coimisiún Eorpach ionadaíocht.
Ordaítear do Phoblacht na Fraince a costais féin a íoc.
____________
1     IO C C/2023/68, 9.10.2023.